Ehdotus neuvoston asetukseksi (EY) naudanliha-alan yhteisestä markkinajärjestelystä annetun asetuksen (ETY) N:o 805/68 muuttamisesta /* KOM/98/0051 lopull. - Vol. III - CNS 98/0047 */



Virallinen lehti nro C 087 , 23/03/1998 s. 0023



Ehdotus NEUVOSTON ASETUS N:o . . ., annettu . . ., naudanliha-alan yhteisestä markkinajärjestelystä annetun asetuksen (ETY) N:o 805/68 muuttamisesta (98/C 87/16) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo, että antaessaan asetuksen (EY) N:o 2222/96 (1) neuvosto mukautti väliaikaisesti neuvoston asetuksen (ETY) N:o 805/68 (2), sellaisena kuin se on viimeksi muutettuna asetuksella (EY) N:o 2634/97 (3), 4 b artiklan 3 kohdassa vahvistettuja alueellisia enimmäismääriä, jotka koskevat vuosina 1997 ja 1998 erityistukeen oikeutettujen urospuolisten nautaeläinten määrää; pitkän aikavälin toimenpiteitä laaditaan parhaillaan; tämän vuoksi on suotavaa pitää mukautettuja alueellisia enimmäismääriä yllä vielä vuosi, asetuksessa (EY) N:o 2222/96 komissio valtuutettiin toteuttamaan tarvittavat toimenpiteet niiden emolehmäpalkkio-oikeuksien osalta, joita tuottajat eivät ole käyttäneet vuosina 1997 ja 1998 ja jotka palautuvat kansalliseen varantoon; edellä mainituista syistä myös tätä valtuutusta olisi jatkettava yhdellä vuodella, ja erityispalkkiohakemusten määrän, alueellisen enimmäismäärän ja teurastettujen eläinten määrän jäsenvaltiokohtainen tarkastelu on osoittanut, että palkkiohakemusten määrä on Espanjassa ja Portugalissa huomattavasti näiden maiden alueellisia enimmäismääriä suurempi ja että alueellisen enimmäismäärän ja teurastettujen eläinten määrän välinen suhde on yhteisön keskiarvoa pienempi; lisäksi alueellisen enimmäismäärän vahvistamista varten tarvittavan viitevuoden valinta Portugalissa on ollut rajoitettua kyseisen palkkiojärjestelmän myöhäisen soveltamisen vuoksi; alueellisten enimmäismäärien ja tuotannon tosiasiallisen tason lähentämiseksi on perusteltua lisätä kyseisten jäsenvaltioiden alueellisia enimmäismääriä 1 päivästä tammikuuta 1997 mainitun tilanteen korjaamiseksi, ON ANTANUT TÄMÄN ASETUKSEN: 1 artikla Muutetaan asetus (ETY) N:o 805/68 seuraavasti: 1. Korvataan 4 b artiklan 3 kohdan b alakohdassa a) ilmaisu "vuosina 1997 ja 1998" ilmaisulla "vuosina 1997, 1998 ja 1999", b) Espanjaa koskeva luku "603 674" luvulla "649 896" ja Portugalia koskeva luku "154 897" luvulla "166 483". 2. Korvataan 4 f artiklan 4 kohdan toinen luetelmakohta seuraavasti: "- yksittäisiä vuosina 1997, 1998 ja 1999 käyttämättömiä, kansalliseen varantoon palautettuja oikeuksia koskevat toimenpiteet,". 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Asetuksen 1 artiklan 1 kohdan b alakohtaa sovelletaan kuitenkin 1 päivästä tammikuuta 1997. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty . . . Neuvoston puolesta. . . (1) EYVL L 296, 21.11.1996, s. 50. (2) EYVL L 148, 28.6.1968, s. 24. (3) EYVL L 356, 31.12.1997, s. 13.